جيد ..
يعني هسه ادري اغلب العراقيين مغلسين .. زين و الغرامات .. ؟
على حسابك اني يومية تأخير يطلع عليه عشر دولارات ..
زين شنو المخرج الشرعي للموضوع ..
طبعاً آني طولت عليك و تقريباً كملت الصورة عندي
يعني اول شي اشلف نفسك بمنطقة بعيدة بالزرقه او غيرها علمود الاجار رخيص .. ثنين قدم علمنظمات و هاي الامور .. ثلاثة الفيزا و هيه اهم شي طبعاً .. نحصلها من السفارة بس منعرف طبعاً .. خلي اروح و افتهم منهم
ثلاثة .. يُقال انه المعاملة مالتك تنعاد من الصفر .. و هذا ما ثبت بالتجربة ليهسه ..
اخويه محد يدفع غرامات هنا .....لان اذا سافرت ان شاء الله الى دولة التوطين الامم المتحده تدفع عنك
اخي العزيز مانصحك تسكن بزرقاء لان خارج عمان والمساعدات متوصلك وانته تكون بعيد عن اي شي يفيدك
بس ممكن تسكن منطقه ارخيصه وحتى اقل من 100 دينار والمناطق مثل الهاشمي الشمالي او المحطة ماركة الشمالية
وبنسبة للغرامات انته تدفعه اذا فكرت ترجع للعراق
واذا طلع توطينك مثل ما كلك اخوية الغالي ( ال أي أو أم ميدفعهن يبقن مجمدات لحد ما ترجع العمان مرة ثانية تدفعهن بالمطار وتدخل
وطبعا اذا غيرت اسمك باسم امريكي راح متدفع شي .
اما بنسبه للشغل شويه صعب لان ابن البلد بصعوبه يشتغل بس اكو شغل بس حضر روحك للوقت الطويل والاجر القليل
اما المساعدات
اكو هواي منظمات اساعد
بس مو رئساً هذا بعد وجودك هنا اكثر من ثلاث شهور
بس على العموم عمان احسن من سوريا بالف مرة
خصوصا بوضع سوريا حالياً
اخوية جيتك لازم اصير من الحدود العراقية الاردنية
ولازم فيزة ولافضل فيزة علاج الاطفالك
انته برفقت ثنين وامهم برفقت البقيه طبعا انته وحضك ممكن يرفضون طلبك بسبب العدد ويعرفوك جاي تطمس هنا يعني مو علاج
واني شفت مثل حالتك
وحده عدها خمسة ورجله مقتول بالعراق
وتريد تطفر
بس رفضوها
وحذرك اذا ارفضت مرة يعني انسه تدخل عمان
اما الطريق السريع
تحجز من بغداد على الخطوط المملكة الاردنية على مطار الملكة عالية
بدون فيزة تدخل بالمطار تفع الرسوم
بس هاي مكلفه عليك
موضوع الطائفية انسى ونصحك مسولف بيه نهائياً من تجي هنا لان محذور الكلام بهاي الامو هنا مو مثل العراق فالتو هنا ميقبلون تنتقل الطائفية وخليك في حالك مثل ما نصحوك اخوتي قبلي
صلي بيتك وكعد وسكت
واذا دخلت دورة تدريب مهني راح يسولك تصريح عمل واقامة بس هاي بعد ما تكمل الدورة وتشتغل وبعدين يسولك تصريح عمل واقامة.
واذا حاب اي مساعدة اني اخوك ومن تجي بسلامه اني اساعدك حتى اذا تريد شقه ادورلك والمساعدات ادليك عليه والدورات .
تحياتي
وتجون بسلامة